US Woordfees Woordtrofee-wenners vir 2019“Babbelagtig” wen die prys vir “Beste ensemble” tydens die US Woordfees Woordtrofee-wenners (Foto: Nardus Engelbrecht) Die 2019 US Woordfees Woordtrofees is op 4 April by ’n spesiale toekenningsgeleentheid op die Overgaauw-landgoed buite Stellenbosch oorhandig. Die wenners het elkeen ’n kunswerk en kontant ontvang. Dié prystuitdelingsgeleentheid is aangebied met die ondersteuning van die ATKV. Die wenners is: Toneel: Beste speler (vroulik) Cintaine Schutte (Tien duisend ton) Toneel: Beste speler (manlik) Andrew Buckland (Endgame) Toneel: Beste byspeler (vroulik) Martelize Kolver (Katvoet) Toneel: Beste byspeler (manlik) Wessel Pretorius (Kleedkamer-blues) Toneel: Beste ensemble Babbelagtig Toneel: Beste regisseur Marthinus Basson (Die gangsters) Toneel: Beste teaterstuk Die gangsters Toneel: Beste Woordfeesdebuut Tien duisend ton Beste opkomende kunstenaar(s) In Slavenhuis 39 Kontemporêre musiek: Beste musiekgedrewe produksie Samson Kontemporêre musiek: Beste solo-kunstenaar Jo Black – Bring die hoop weer terug Kontemporêre musiek: Beste groep Soweto String Quartet ontmoet Loki Rothman Klassieke musiek: Vokaal Universiteitskoor Stellenbosch Klassieke musiek: Instrumentaal Olga Kern – Prestige-klavieruitvoering Visuele kunste: Beste aanbieding Jean Theron Louw (My Afrika-wildehonde) Woordkuns Woutrine Theron (’n Oulap se rooi) Beste tegniese prestasie Shane Cooper (Musiek en -regie: Samson) Die boekpryswenners vir die beste verkope in vyf verskillende kategorieë is: Prosa: Jan van Tonder – Die verevrou Poësie: Willie van der Merwe – Doodmenslik Politiek en aktueel: Deon Maas – Witboy in Berlyn Leefstyl: Gerard Scholtz – Hier gaat ons Kinder- en jeugboeke: Fanie Viljoen – Die dag toe die draak kom Die Universiteitskoor Stellenbosch wen die prys vir “Klassieke musiek: Vokaal” tydens die US Woordfees Woordtrofee-wenners (Foto: Mark Cloete) Die volgende spesiale pryse is toegeken: Catherine Channing en Corné Kruger is aangewys as die Feeshelde wat vanjaar ’n besonderse bydrae tot die sukses van die US Woordfees gelewer het. Beste prestasie in kunsjoernalistiek Jacolette Kloppers Felicia Lesch het die In Verbondenheid-prys ontvang. Hierdie prys word toegeken aan ’n rolspeler wat kunstenaars en die gemeenskap nader aan mekaar bring. Vanjaar vier die US Jazz-orkes sy tiende verjaardag en is die Konservatorium se Sertifikaatprogram 20 jaar oud. Beide het hul bestaan aan Lesch te danke. Sy bied ook jaarliks ’n konsert vir die Woordfees aan waarin studente die geleentheid kry om saam met ikone op te tree – van Yvonne Chaka Chaka en Sibongile Khumalo tot Tarryn Lamb. WOW Onderwyser van die Jaar Irene Francis van Steenberg Sekondêr WOW Skool van die Jaar Waveren Sekondêre Skool